gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6542, del 14-06-2011 (2011/6312)

Notificació de la sentència dictada en el judici ordinari 939/2008.
-------------------------------------------------------------------

### Dades del document

Número de DOGV
:   6542

Data del DOGV
:   14-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6312


Organisme emissor
:   Jutjat d'Instrucció Número 1 de Gandia

Tipus de document
:   Edicte

Notificació de la sentència dictada en el judici ordinari 939/2008. [2011/6312]  
Procediment ordinari 000939/2008  
De: Bancaixa.  
Procurador: Joaquín Villaescusa Soler.  
Contra: María del Carmen Bezos Espejo.  
Procurador/a:  
En aquest procediment de judici ordinari, seguit a instàncies de Bancaixa contra María del Carmen Bezos Espejo, s'ha dictat la sentència que, en la part que interessa, diu:  
Sentència número 120/10  
Gandia, 12 de novembre de 2010  
Antecedents de fet:  
/.../  
Fonaments de dret:  
/.../  
Dispositiva  
Estime íntegrament la demanda de judici ordinari formulada pel procurador Joaquín Villaescusa Soler, en nom i representació de l'entitat Caixa d'Estalvis de València, Castelló i Alacant, Bancaixa, contra María del Carmen Bezos Espejo, i condemne aquesta última a pagar a la demandant la quantitat de dèneu mil set-cents un euros i cinquanta-un cèntims (19.701,51 euros), més els interessos pactats al tipus del 14,8610% d'aquesta suma, amb la imposició expressa a la demandada de les costes del procediment.  
Contra aquesta resolució es pot interposar un recurs d'apel·lació per a l'Audiència Provincial de València. El recurs s'ha de preparar mitjançant un escrit que cal presentar en aquest Jutjat dins del termini de cinc dies, comptador des de l'endemà de la notificació d'aquesta resolució. Per a la interposició de l'esmentat recurs d'apel·lació caldrà la consignació com a dipòsit de 50 euros que es consignaran en el compte de dipòsits i consignacions d'aquest Jutjat.  
Aquesta és la meua sentència, que pronuncie, mane i firme».  
I atés que el demandat esmentat, María del Carmen Bezos Espejo, es troba en parador desconegut, s'expedeix aquest edicte a fi que valga de notificació de forma deguda.   
  
Gandia, 10 de maig de 2011.- La secretària judicial: Dolores Sabater Collado.
Diari Oficial de la Generalitat Valenciana


Sumari del DOGV 6519, del 12-05-2011 (2011/5122)

Notificació de l'acord d'iniciació. Expedient número D-106/2011.
----------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5122


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de l'acord d'iniciació. Expedient número D-106/2011. [2011/5122]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
  
Expedient número: D-106/2011.  
Entitat o persona interessada: Aleix Solano Ortiz.  
Última adreça coneguda: carrer de Pablo Surra de Garay, número 34, 03125, Elx, Alacant.  
Assumpte: acord d'iniciació de l'expedient sancionador dictat pel director territorial el 18 de març de 2011.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer de Churruca, número 29, 03848 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 11 d'abril de 2011.- El director territorial: Ramón Rizo Aldeguer.
Diari Oficial de la Generalitat Valenciana


Sumari del DOGV 6529, del 26-05-2011 (2011/5855)

RESOLUCIÓ de 6 de maig de 2011, de la Universitat de València, per la qual nomena Telesforo Hernández Sempere catedràtic d'universitat, de l'àrea de coneixement Història Moderna.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6529

Data del DOGV
:   26-05-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/5855


Data del document
:   06-05-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 6 de maig de 2011, de la Universitat de València, per la qual nomena Telesforo Hernández Sempere catedràtic d'universitat, de l'àrea de coneixement Història Moderna. [2011/5855]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 30 de desembre de 2010 (BOE 21.01.2011), per a la provisió de la plaça número 6052 de catedràtic d'universitat (Concurs núm. 123/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24.12.2001), i altres disposicions que la despleguen, resol:  
  
Nomenar Telesforo Hernández Sempere catedràtic d'universitat, de l'àrea de coneixement Història Moderna, adscrita al Departament d'Història Moderna.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
València, 6 de maig de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6449, del 31-01-2011 (2011/800)

Extracte de les bases i convocatòria per a la provisió d'un lloc de tècnic d'administració general mitjançant torn lliure i promoció interna.
---------------------------------------------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/800


Data del document
:   17-01-2011

Organisme emissor
:   Ajuntament de l'Alcúdia de Crespins

Tipus de document
:   Extracte

Anàlisi jurídica

 Descriptors 

:   * Alcúdia de Crespins, l'
    * concurs administratiu

Extracte de les bases i convocatòria per a la provisió d'un lloc de tècnic d'administració general mitjançant torn lliure i promoció interna. [2011/800]  
En compliment del que estableix l'article 52.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, es fa públic que en el Butlletí Oficial de la Província de València número 12 de 15 de gener de 2011, apareixen publicades íntegrament les bases que han de regir la selecció d'un lloc de tècnic d'administració general a l'Ajuntament de l'Alcúdia de Crespins, de naturalesa funcionarial, lloc enquadrat en l'escala d'administració general, subescala tècnica, i classificat en el grup de titulació A, subgrup A1.  
Es comunica que el termini de presentació d'instàncies serà de 20 dies naturals, comptadors a partir de l'endemà de la publicació de l'extracte de la convocatòria en el Butlletí Oficial de l'Estat.  
Es comunica així mateix que, els successius anuncis relacionats amb aquesta convocatòria es publicaran únicament en l'esmentat Butlletí Oficial de la Província de València i en el tauler d'anuncis d'aquest Ajuntament.  
L'Alcúdia de Crespins, 17 de gener de 2011.- L'alcalde: Francisco Javier Sicluna Lletget.
Diari Oficial de la Generalitat Valenciana


Sumari del DOGV 6584, del 10-08-2011 (2011/8694)

Informació pública del projecte de retaxació de càrregues de la unitat d'execució 2 del Pla Parcial Cansalades - Umbria 11.
---------------------------------------------------------------------------------------------------------------------------

### Dades del document

Número de DOGV
:   6584

Data del DOGV
:   10-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8694


Data del document
:   21-07-2011

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * administració local
    * pla d'urbanisme

Informació pública del projecte de retaxació de càrregues de la unitat d'execució 2 del Pla Parcial Cansalades - Umbria 11. [2011/8694]  
En la sessió ordinària celebrada el dia 11 de juliol de 2011 la Junta de Govern Local, per unanimitat, ha adoptat el següent acord:  
«1.7.1. Informació pública del projecte de retaxació de càrregues de la unitat d'execució 2 del Pla Parcial Cansalades - Umbria 11 - Las Lomas del Rey, SL.  
De conformitat amb la proposta del regidor delegat d'Urbanisme, senyor Sapena, de data 4 de juliol, la Junta de Govern Local fen ús de les facultats delegades per l'Alcaldia per la Resolució número 1392/2011 de data 17 de juny, per unanimitat, Acorda:  
  
Sotmetre a informació pública el projecte de retaxació de càrregues de la unitat d'execució 2 del Pla Parcial Cansalades - Umbria 11, presentada per l'agent urbanitzador, per un termini de 15 dies per a formular al·legacions.  
Cosa que es fa pública perquè se'n prenga coneixement.  
  
Xàbia, 21 de juliol de 2011.- L'alcalde: José F. Chulvi Español.
Diari Oficial de la Generalitat Valenciana


Sumari del DOGV 6456, del 09-02-2011 (2011/1286)

Informació pública del text íntegre de la dispositiva de la sentència 1177/2010, dictada per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1286


Organisme emissor
:   Ajuntament de Dénia

Tipus de document
:   Anunci

Informació pública del text íntegre de la dispositiva de la sentència 1177/2010, dictada per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. [2011/1286]  
En compliment del que disposa l'article 107 de la Llei 29/1998, Reguladora de la Jurisdicció Contenciosa Administrativa, es publica tot seguit el text íntegre de la dispositiva de la sentència 1177/10, dictada per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.  
«Dispositiva  
Estimar l'apel·lació 46/09, deduïda per San Telm, SA, contra la sentència número 446-08, del Jutjat Contenciós número 2 d'Alacant, de 29 d'octubre, dictada en el recurs 627-07, la qual es revoca pel fet de ser contrària segons dret.  
Estimar el recurs 627/07, i ordenar a l'Ajuntament de Dénia instruir i tramitar la reclamació prèvia a l'exercici d'accions derivades de la responsabilitat patrimonial de l'administració com a resultat del funcionament anormal dels serveis públics, de data 24 de juliol de 2006, fins a dictar una resolució expressa en els termes establits legalment, dins del termini de sis mesos des de la notificació d'aquesta sentència.  
Sense costes.  
Contra aquesta sentència no pertoca interposar cap recurs.  
I quan corresponga, i amb un certificat literal d'aquesta sentència, torneu l'expedient administratiu al centre de procedència.  
Aquesta és la nostra sentència, que pronunciem, manem i firmem».  
Dénia, 25 de gener de 2011. L'alcaldessa: Ana Kringe Sánchez.
Diari Oficial de la Generalitat Valenciana


Sumari del DOGV 6447, del 27-01-2011 (2011/590)

Notificació de la resolució. Expedient sancionador número D-588/2010.
---------------------------------------------------------------------

### Dades del document

Número de DOGV
:   6447

Data del DOGV
:   27-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/590


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de la resolució. Expedient sancionador número D-588/2010. [2011/590]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-588/2010.  
Entitat o persona interessada: Alexandru Balauta.  
Última adreça coneguda: carrer de la Diligencia, número 10, P02, porta D, 28016 Madrid.  
Assumpte: resolució de l'expedient sancionador dictat pel director territorial el 12 de novembre de 2010.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer Churruca, número 29, 03937 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
Alacant, 1 de desembre de 2010.- El director territorial: Ramón Rizo Aldeguer.
Diari Oficial de la Generalitat Valenciana


Sumari del DOGV 6652, del 16-11-2011 (2011/11505)

Notificació de la sentència dictada en el judici verbal número 702/2010.
------------------------------------------------------------------------

### Dades del document

Número de DOGV
:   6652

Data del DOGV
:   16-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11458


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 702/2010. [2011/11048]  
Assumpte civil 000702/2010   
M.ª José Zorrilla Bujedo, secretària del Jutjat de Primera Instància número 3 de Torrevieja (Alacant), faig saber:  
Que en el procés de judici verbal, seguit en aquest Jutjat amb el número 702/2010 a instàncies de la Comunitat de Propietaris Parque Avenidas II Fase I contra Laura Navarro Ripoll, s'ha dictat, amb data 15 de juliol de 2011, la sentència la part dispositiva de la qual, literalment, diu:   
«Dispositiva  
Estime de forma íntegra la demanda interposada per la Comunitat de Propietaris Parque Avenidas II Fase I, representada pel procurador dels tribunals el senyor Giménez Viudes contra Laura Navarro Ripoll, en situació de rebel·lia processal, i condemne la part demandada a pagar nou-cents setanta-sis euros i vint-i-huit cèntims (976,28 euros), així com al pagament dels interessos legals de conformitat amb el fonament de dret quart, i costes.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros a Banesto, en el compte de consignacions i dipòsits d'aquest jutjat, en el número corresponent a aquest procediment (disposició addicional 15a de la Llei Orgànica del Poder Judicial, afegida per la Llei Orgànica 1/2009, de 3 de novembre).  
Aquesta és la meua sentència, de què caldrà dur l'original al llibre corresponent i una testimoniança literal a les actuacions, que pronuncie, mane i firme, María Monserrate Mula Igualada, jutgessa substituta del Jutjat de Primera Instància número 3 de Torrevieja i partit».  
I en compliment del que estableix l'article 497.2 de la Llei d'Enjudiciament Civil, perquè valga de notificació a Laura Navarro Ripoll, en parador ignorat, sol·licite que ens siga remesa una còpia de l'ofici esmentat, i estenc aquesta cèdula.  
  
Torrevieja, 6 d'octubre de 2011.- La secretària judicial: M.ª José Zorrilla Bujedo.
Diari Oficial de la Generalitat Valenciana


Sumari del DOGV 6446, del 26-01-2011 (2011/430)

Resolució 1657568947, de data 2 de desembre de 2010, de l'Alcaldia de l'Ajuntament d'Alfafar (València), sobre la convocatòria d'un procés selectiu i aprovació de bases.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/430


Data del document
:   17-01-2011

Organisme emissor
:   Ajuntament d'Alfafar

Tipus de document
:   Resolució

Descriptors 

:   * Alfafar
    * concurs administratiu

Resolució 3228467314, de data 2 de desembre de 2010, de l'Alcaldia de l'Ajuntament d'Alfafar (València), sobre la convocatòria d'un procés selectiu i aprovació de bases. [2011/430]  
Objecte: provisió, en propietat i per torn lliure, d'una plaça de tècnic mitjà d'administració especial, subescala comeses especials, enginyer tècnic industrial -especialitat en mecànica-, grup A2, vacant en la plantilla de personal d'aquest Ajuntament, oferta d'ocupació pública de 2007 (BOE 63, de 14.03.2007).  
Les bases que regiran la convocatòria han sigut publicades íntegrament en el Butlletí Oficial de la Província de València número 13, de 17 de gener de 2011.  
El procediment de selecció serà el de concurs oposició lliure.  
Alfafar, 17 de gener de 2011.- L'alcalde: Emilio Muñoz García. El secretari general actal.: Marcial Chofré Berrocal.
Diari Oficial de la Generalitat Valenciana


Sumari del DOGV 6578, del 02-08-2011 (2011/8383)

Informació pública del pla de participació pública de l'estudi d'integració paisatgística que s'acompanya a la declaració d'interés comunitari per a la implantació d'una activitat de centre d'arts circenses amb ubicació en la partida Los Pedreño número 37, equivalent a polígon 6, parcel·la 74 de San Fulgencio, (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6578

Data del DOGV
:   02-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8383


Organisme emissor
:   Luiggi Simone Rossi

Tipus de document
:   Anunci

Informació pública del pla de participació pública de l'estudi d'integració paisatgística que s'acompanya a la declaració d'interés comunitari per a la implantació d'una activitat de centre d'arts circenses amb ubicació en la partida Los Pedreño número 37, equivalent a polígon 6, parcel·la 74 de San Fulgencio, (Alacant). [2011/8383]  
Luigi Rossi, amb NIE J4079053W i domicili social a la partida Los Pedreño núm. 37, CP 03059 de San Fulgencio (Alacant), desitja realitzar una activitat destinada a centre d'arts circenses amb ubicació a la partida Los Pedreño número 37 equivalent a polígon 6, parcel·la 74, de San Fulgencio, (Alacant).  
En compliment de l'article 17 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, és necessari realitzar un pla de participació pública per a la redacció de l'estudi d'integració paisatgística.  
La documentació relativa al sol·licitat estudi d'integració paisatgística i l'enquesta del pla de participació pública està a disposició de tota persona interessada accedint al link:  
  
Així mateix, la documentació referida i l'enquesta del pla de participació pública, es podran consultar i emplenar en el domicili social del promotor, situat a la partida Los Pedreño núm. 37, CP 03438 de San Fulgencio (Alacant), en horari de 09.00 a 14.00 hores, de dilluns a divendres.  
El termini en el qual les persones interessades podran manifestar la seua opinió i completar l'enquesta serà de 30 dies des de la inserció d'aquest anunci en el Diari Oficial de la Comunitat Valenciana.  
  
San Fulgencio, 6 de juny de 2011.- Luigi Rossi.